177 



den bryder Lyset mindre end den atmosfæriske Luft, 

 hvorimod den fra den oliedannende Gas er lys, fordi den 

 bryder Lyset stærkere og virker som en Straalesamler. 



Jeg vil nu vise Eder nogle Forsøg med Lysstraaler- 

 nes Brydning i forskjellige Lindser; jeg har her en Straale- 

 samler, en saakaldet planconvex Lindse (fordi den ene 

 Side er plan og den anden udbuet), og naar jeg lader en 

 Straalekegle fra Lampen gaae igjennem den, brydes den 

 saaledes, at Lysstraalerne blive sammenløbende og sam- 

 les i et Punkt. Stiller jeg Skjærmen i Veien for den ved 

 Brydningen frembragte Straalekegle, faaer jeg en klart 

 lysende Skive, og opfanger jeg den i Brændpunktet, viser 

 der sig et Billede af Kulspidserne, hvorfra Lyset udgaaer. 

 Dette Billede er noget forvisket; hvorfor det er saa, ville 

 vi senere komme til, idet vi først ville see, hvorledes der 

 kan dannes et Billede ved Hjælp af Lindsen. Naar jeg 

 lader en Lyskegle, som udgaaer fra et Punkt a, falde paa 

 en Straalesamler, ville Lysstraalerne brydes i denne og 

 samles i et Punkt paa den anden Side af den og der 

 danne et Billede, som jeg vil betegne med a'; tænker jeg 



mig et andet lysende Punkt b ligeledes udsendende en 

 Lyskegle, vil jeg ogsaa faae Lysstraalerne samlede i et 

 Punkt b', som er Billedet af Punktet b. Tænke vi os nu 

 et Menneske ved ab, saaledes at Fødderne ere ved a og 

 Hovedet ved b , og at Legemet opfylder det mellem- 

 liggende Rum, saa ville vi faae et omvendt Billede af 



12 



